Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7161. Il-EUR-Lex hu l-aċċess fuq l-Internet għal-liġi Ewropea. L-attivitajiet tan-negozju tal-impriżi kkonċernati huma: Lufthansa hija grupp tal-avjazzjoni attiv f'livell dinji bħala kumpanija tal-ajru li tagħti servizzi ta' loġistika, manutenzjoni, tiswija u tiswija preventiva, forniment tal-ikel, servizzi tal-IT kif ukoll servizzi ta' taħriġ għall-piloti u l-membri tal-ekwipaġġ, CAE hija attiva fit-tfassil ta' mudelli, fis-simulazzjoni, u fit-taħriġ għall-avjazzjoni ċivili u għad-difiża. L-operat tagħha huwa ddiversifikat u jvarja mill-bejgħ ta' prodotti marbutin mas-simulazzjoni tat-titjir sal-forniment ta' servizzi komprensivi bħalma huma servizzi tat-taħriġ u tal-avjazzjoni, servizzi professjonali, assistenza waqt il-ħidma kif ukoll tipprokura l-ekwipaġġ, Il-JV se tkun attiva fl-iżvilupp u fl-għoti ta' taħriġ inizjali għall-piloti u għall-membri tal-ekwipaġġ, u ta' soluzzjonijiet oħra fis-servizzi ta' taħriġ tal-programm tal-inġenji tal-ajru għall-Bombardier C-Series. Il-Kummissjoni Ewropea tistieden lill-partijiet terzi interessati sabiex jissottomettu l-kummenti li jista' jkollhom dwar l-operazzjoni proposta lill-Kummissjoni Ewropea. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301), b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.6968 — Lufthansa/CAE/JV, f'dan l-indirizz: L-isem "Piadina Romagnola"/"Piada Romagnola" jidentifika prodott tal-ħobż miksub billi tinħadem għaġina abbażi ta' dqiq, xaħam, melħ u xi ingredjenti fakultattivi, li wara tissajjar fuq pjanċa. Fil-mument li dan il-prodott ikun se jitqassam għall-konsum, dan ikun f'forma ta' platt tond ċatt, ta' kulur abjad-avorju bi tbajja karatteristiċi kemxejn fl-ambra, ta' qisien u tonalità varji fuq iż-żewġ naħat, u b'togħma fragranti u b'riħa karatteristika simili għal dik tal-ħobż li għadu kif ħareġ mill-forn. Il-karatteristiċi fiżiċi li jiddistingwu l-"Piadina Romagnola"/"Piada Romagnola" huma: dijametru ta' bejn 15 u 25 cm u ta' bejn 23 u 30 cm għall-varjant kif isir f'Rimini; ħxuna ta' bejn 4 u 8 mm u sa 3 mm għall-varjant kif isir f'Rimini, Għall-produzzjoni tal-"Piadina Romagnola"/"Piada Romagnola" hemm bżonn l-ingredjenti li ġejjin: Dqiq ta' qamħ komuni; Iż-żieda ta' konservanti, aromi u/jew xi addittivi oħra hija pprojbita. Fiż-żona ġeografika indikata jridu jseħħu l-fażijiet kollha tal-produzzjoni miġjuba hawnhekk: il-preparazzjoni tal-għaġina (il-preparazzjoni ssir billi jintgħaġnu l-ingredjenti mal-ilma sakemm tinkiseb l-għaġina) il-porzjonijiet, (l-għaġina titqatta' manwalment jew mekkanikament f'ħobżiet jew blalen żgħar) laminazzjoni, (il-proċess biex il-ħobżiet jew l-blalen isiru ċatti biex tiġi ffurmata l-"Piadina Romagnola" jew l-"Piada Romagnola" sseħħ biss u esklussivament permezz tal-laminazzjoni mekkanika jew manwali) tisjir (it-tisjir iseħħ permezz ta' trattament termiku tal-isfolja f'forma ta' platt ċatt fuq iż-żewġ naħat. Il-qlib ta' din l-isfolja ċatta jista' jseħħ manwalment jew b'mezzi mekkaniċi) tkessiħ Il-proċeduri ta' ħidma u ta' ppakkjar iridu jsiru b'mod kontinwu, biex il-prodott ma jitlifx il-konsistenza tiegħu, ladarba dan ikun bired. Il-permanenza tal-prodott hekk kif jiltaqa' mal-arja għal perjodu itwal minn dak tat-tberrid naturali tista' tippreġudika l-karatteristiċi partikolari organolettiċi u tirrendih niexef u bla togħma. Il-"Piadina Romagnola" jew l-"Piada Romagnola" tinbigħ fis-suq imgeżwra jew f'karta alimentari jew f'ċarruta biex il-prodott jiġi servut minnufih jew biex jiġi kkonsmat aktar tard filwaqt li jinqafel f'borża alimentari ssiġġilata perfettament. L-ippakkjar f'boroż alimentari ssiġġilati perfettament tal-prodott li jiġi kkonsmat aktar tard, barra li jevita d-deterjorament tal-karatteristiċi organolettiċi, jevita wkoll l-espożizzjoni tal-prodott għall-aġenti esterni, b'mod partikolari għall-effetti ta' kontaminazzjoni li jiġu minn attakki eventwali ta' parassiti tad-dqiq (b'mod partikolari l-moffa tad-dqiq). Kull ippakkjar tal-"Piadina Romagnola"/"Piada Romagnola" IĠP irid juri, b'tipi ċari, li jinqraw, li ma jitħassrux u nettament distingwibbli, dawn l-elementi li ġejjin: il-logo tal-UE; il-logo. Għall-varjant tal-"Piadina Romagnola"/"Piada Romagnola" kif isir f'Rimini hu obbligatorju li tiżdied l-indikazzjoni fuq il-pakkett b'tipi ugwali għal dawk tal-isem tal-"Piadina Romagnola"/"Piada Romagnola", jiġifieri l-kliem "alla Riminese", ċar u li jinqara, li ma jitħassarx u jingħaraf sew, bl-għan li tingħata informazzjoni ċara lill-konsumatur. Wara dan ikun hemm il-logo. Il-kuluri huma kannella 724 C u l-bex 728 C Fil-każ ta' produzzjoni u bejgħ direttt u esklussiv, il-kitba u l-logo deskritti hawn fuq jistgħu jkunu fuq ġenb minnhom flimkien mal-emblema tal-lokal. It-tipa li biha hija indikata l-kitba "Piadina Romagnola" jew "Piada Romagnola" jew l-kitbiet l-oħra previsti minn dan id-dokument, trid tinġabar fl-istess erja viżwali u ppreżentata b'mod ċar, li tinqara u li ma titħassarx u tkun kbira biżżejjed li tinqalgħa mill-isfond li fuqu tkun stampata b'tali mod li, fit-totalità tat-tikketta, tista' tkun tintgħaraf b'mod ċar mill-indikazzjonijiet l-oħra u/jew l-istampi. Fuq it-tikketta, jistgħu jidhru wkoll indikazzjonijiet oħra fakultattivi li jagħtu garanzija lill-konsumatur u/jew informazzjoni dwar il-karattru nuttrittiv, barra mill-użu soċjali u marki privati sakemm ma jkollhomx sinifikat ta' tifħir u li ma jingannawx ix-xerrej. Għall-prodtt destinat għas-swieq internazzjonali, tista' tintuża l-indikazzjoni "indikazzjoni ġeografika protetta" fil-lingwa tal-pajjiż ta' destinazzjoni. Iż-żona ta' produzzjoni u ppakkjar tal-"Piadina Romagnola"/"Piada Romagnola" hija magħmula mit-territorju tar-Romanja storika u b'mod aktar preċiż it-territorju kollu tal-provinċji ta' Rimini, Forlì Cesena, u Ravenna u l-Komuni tal-Provinċja ta' Bologna li ġejjin: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola, Mordano. Ir-Romanja tokkupa t-territorju l-aktar orjentali tar-Reġjun tal-Emilja-Romanja. It-territorju jestendi min-naħa littorali fuq il-baħar Adrijatiku fil-lvant, sal-konfini mal-Provinċja ta' Bologna fuq il-punent, u mill-konfini mar-Reġjun tal-Marche fin-nofsinhar, sal-konfini mal-Provinċja ta' Ferrara fuq it-tramuntana. Din iż-żona għandha klima moderata u subkontinentali li tvarja skont l-altitudni u d-distanza mill-kosta. Minkejja li l-klima tar-Romanja ma tvarjax ħafna minn dik tal-bqija tal-Italja tat-tramuntana, għandha karatteristiċi proprji tagħha dovuti għall-fatt li l-istrixxa ta' pjanura tidjieq b'mod gradwali. Il-produzzjoni u l-konsum tal-"Piadina Romagnola"/"Piada Romagnola" storikament daħlu fir-Romanja bħala alternattiva għall-ħobż li kien disponibbli fi kwantitajiet limitati. B'hekk il-"Piadina Romagnola"/"Piada Romagnola" kisbet id-definizzjoni tagħha mill-poeta ċelebri Giovanni Pascoli li sejħilha "il-ħobż nazzjonali tar-Romanjoli". It-tisħiħ ta' din it-tradizzjoni matul is-sekli, u tat-tekniki partikolari tal-produzzjoni, fis-snin sebgħin tas-seklu preċedenti, kienu l-bażi talt-twelid tal-produzzjoni artiġjanali tal-"Piadina Romagnola"/"Piada Romagnola" f'azjendi żgħar (il-gabbani) għall-konsum immedjat. Il-preżenza mifruxa u evidenti fir-Romanja tal-gabbani li jipproduċu u jbigħu l-piadine għall-konsum immedjat hija karatteristika tat-territorju magħrufa tajjeb fost iċ-ċittadini lokali u t-turisti. Minn din żviluppat il-produzzjoni tal-"Piadina Romagnola"/"Piada Romagnola" ippakkjata għall-konsum mhux immedjat. Fil-preparazzjoni tal-"Piadina Romagnola"/"Piada Romagnola" irid jingħata każ tat-tekniki miġjuba matul iż-żmien fir-Romanja li jagħtu l-karatteristiċi tipiċi lill-prodott. Trid tiġi segwita sekwenza preċiża meta jitħalltu l-ingredjenti; l-għaġina ma tridx tinħadem ħafna fit-tul u trid tikseb konsistenza li tippermettilha tkun laminata; it-tisjir irid jitwettaq f'temperatura u għal tul ta' żmien indikat u b'reqqa l-isfolja tonda ċatta trid tinqaleb fuq pjanċa tat-tisjir sabiex il-prodott jikseb il-karatteristiċi deskritti fil-punt 3.2 Dawn il-ħiliet ġejjin mill-għarfien u mill-esperjenza twila tal-produtturi lokali li jagħtu lill-"Piadina Romagnola"/"Piada Romagnola" l-karatteristiċi distintivi tagħha. Dawn il-karatteristiċi baqgħu ma nbidlux mill-oriġni tal-prodott u ppermettewlu li jżomm ir-reputazzjoni li kiseb matul iż-żmien. Il-"Piadina Romagnola"/"Piada Romagnola" hija l-ispeċjalità l-aktar tipika tar-Romanja. Hemmhekk tinstab kważi kullimkien, fit-toroq tar-Romanja, prodotta mill-"piadinare" fil-gabbani karatteristiċi u kkuluriti, fir-ristoranti, fil-ħwienet liċenzjati u fl-azjendi speċjalizzati tal-ikel. Tant hi famuża l-"Piadina Romagnola"/"Piada Romagnola" li hi magħrufa tajjeb lil hinn mill-konfini reġjonali. Dan hu prodott magħmul mill-għaġna tad-dqiq, l-ilma, il-melħ, ix-xaħam u xi ingredjenti fakultattivi, maħdum skont tradizzjoni antika, ippreżentata f'forma ċatta tonda bil-kulur abjad-avorju bi tbajja b'karatteristiċi kemxejn fl-ambra ta' qisien u tonalità varji fuq iż-żewġ naħat, u b'togħma fragranti u b'riħa karatteristika simili għal dik tal-ħobż li għadu kif ħareġ mill-forn. Ir-reputazzjoni tal-"Piadina Romagnola"/"Piada Romagnola" tingħaqad mal-istorja, it-tradizzjonijiet u saħansitra mal-għajdut u l-ħrejjef popolari. Kien il-poeta Giovanni Pascoli li uffiċċjalizza t-terminu "piada" li ttaljanizza l-kelma Romanjola "piè". F'poema qasira famuża tiegħu, il-poeta niseġ eloġju lill-piadina, ikel antik "kważi daqs il-bniedem" u jiddefenixxiha bħala "il-ħobż nazzjonali tar-Romanjoli" fejn inħolqot relazzjoni li ma tinħalx bejn il-Piadina u r-Romanja. Kitbiet varji, ta' spiss mongrafiċi, jiddokumentaw il-karatteristiċi tal-piadina Romanjola filwaqt li, permezz ta' sorsi storiċi, jagħtu ħjiel minfejn ġejja oriġinarjament u juru d-diiferenza bejn iż-żewġ tipoloġiji, filwaqt li jagħnu l-għarfien tal-prodott b'suġġerimenti fuq il-preparazzjoni u pariri fuq x'imur magħha. Fl-1913, fil-magazin "Il Plaustro", Antonio Sassi jiddefnixxi l-"Piadine" bħala l- "ħobżiet ċatti tradizzjonali u bnina tar-Romanjoli". Il-"Vocabolario Romagnolo Italiano" ta' Adelmo Masotti, ppubblikat minn Zanichelli fl-1996 jiddefinixxi l-"piada" bħala "fokaċċa sottili ta' ħobż ażmu, imsajra f'ambjent sħun, tipika tar-Romanja". Fil-letteratura nsibu diversi kwotazzjonijiet li jagħmlu distinzjoni bejn il-"Piadina Romagnola"/"Piada Romagnola" ta' Rimini minħabba d-dijametru u l-ħxuna tagħha. Bħala eżempji ta' xogħlijiet li jiġu kkwotati hemm il-pubblikazzjonijiet ta' Graziano Pozzetto "La Piadina Romagnola Tradizionale", Panozzo Editore, Rimini, 2005 u "Cucina di Romagna", Ed. Franco Muzzio, 2004 li jagħti d-distinzjoni bejn iż-żewġ tipi. Fl-2004, għall-ewwel darba kien hemm pubblikazzjoni li ppreżentat ukoll ir-riċetta tal-"Piadina Romagnola/Piada Romagnola" bl-Għarbi, il-Franċiż, l-Ingliż, il-Ġappuniż, iċ-Ċiniż, ir-Russu, l-Ispanjol u l-Ġermaniż. L-isem tal-"Piadina Romagnola"/"Piada Romagnola" jissemma' ħafna drabi f'pubblikazzjonijiet gastronimiċi u gwidi. L-artiklu jiddiskrivi l-ingredjenti użati fil-produzzjoni tagħha, il-mod kif tittiekel, maqtugħa fi flieli jew mimlija jew mitwija fiha nnifisha, minkejja l-forma karatteristika tagħha ta' sfolja tonda u ċatta. 367-8, Touring club italiano, 2001), fit-taqsima dwar ir-Reġjun tal-Emilja-Romanja, wara preżentazzjoni qasira tal-Provinċja ta' Rimini, isemmi l-"Piadina Romagnola"/"Piada Romagnola" mimlija biz-zalzett u l-ġobon bħala l-ikel l-aktar imfittex fil-Provinċja. Il-volum "Romagna – viaggio attraverso le regioni italiane" (p. 53, Finintenet S.p.A, 2002) jiddedika kapitlu bit-titlu "Rimini, il regno della Piadina" li fih tingħata deskrizzjoni tal-"Piadina Romagnola"/"Piada Romagnola", il-preparazzjoni tagħha u kif ttegħemha, mimlija bil-ġobon u z-zalzett. Anke netwerks televiżivi nazzjonali tkellmu dwar il-"Piadina Romagnola"/"Piada Romagnola". Wieħed jista' jiftakar fit-trażmissjonijiet televiżivi: "Terra e Sapori" li xxandret fuq ir-RAI fit-18 ta' Lulju 2008 bit-titlu "Emilia Romagna: i segreti della Piadina" li ddokumenta l-ingredjenti, ir-riċetta u l-mod kif tiġi ppreparata l-"Piadina Romagnola"/"Piada Romagnola". Fl-aħħar nett, minn żmien għal żmien, fir-Romanja jsriu avvenimenti, kompetizzjonijiet gastronomiċi u festivals iddedikati lill-"Piadina Romagnola"/"Piada Romagnola". Sa mill-1993, f'Cerva, fil-provinċja ta' Ravenna, kull sena jinżamm il-festival "Piadina d'Autore", festival li jippremja l-aħjar piadina prodtta fil-gabbani tat-territorju. Sa mill-1998 f'Santarcangelo di Romagna, jinżamm il-"Palio della Piadina" bl-għan li tinżamm ħajja t-tradizzjoni ta' dan il-prodott awtentiku tat-tradizzjoni gastronomika Romanjola. Stqarrija għall-istampa dwar l-edizzjoni tal-2010 tal-"Premio Piadina Romagnola, miglior piadina 2010". Fost il-festivals l-akatr riċenti: "Lo Sposalizio della Piadina", maħluqa fl-2002 f'Cesena bl-iskop li jingħata valur lit-tradizzjoni tal-"Piadina Romagnola"/"Piada Romagnola". "Piadina Days", huwa avveniment ieħor, organizzat sa mill-2010, bħala parti mill-Wine Food Festival della Regione Emilia-Romagna, jumejn ta' avvenimenti, spettakli, kunċerti, u ċans biex tindaq il-Piadina fir-Romanja kollha. It-test sħiħ tal-ispeċifikazzjoni tal-prodott jinsab fuq is-sit elettroniku li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it), jikklikkja fuq il-kliem "Qualità e sicurezza" (il-parti ta' fuq tal-lemin tal-iskrin), u wara jikklikkja fuq il-kliem "Disciplinari di Produzione all'esame dell'UE". Klassi 1.2. Prodotti tal-laħam (imsajrin, immellħin, affumikati, eċċ.) Il-"Jambon de Vendée" huwa magħmul esklussivament mill-majjal frisk tas-sieq ta' wara, mingħajr ix-xikel. Meta jkun sħiħ, il-"Jambon de Vendée" ma jkollux għadam u jkollu forma parallelepipeda regolari bit-trufijiet ovojdi. Il-wiċċ għandu kulur kannella ċar minħabba t-taħlita ta' ħwawar li jiksuh. Meta jitqatta' fetti fetti, il-kulur fuq ġewwa jkun aħmar bil-vini tax-xaħam bojod. Il-kulur huwa ċar, tal-laħam nej. It-tarf ta' barra tal-fetti jkollu strixxi kannella kkawżati mill-ħwawar. F'termini tal-aromi tiegħu, il-"Jambon de Vendée" għandu aċċenti tar-riħa ta' frott tal-ispirtu u l-ħwawar li ngħorku fih (kannella, bżar, sagħtar, weraq tar-rand, eċċ.). It-togħma mielħa tal-"Jambon de Vendée" mhijiex qawwija. Għandha kumplessità aromatika u delikatezza li hija espressa b'mod sħiħ, bi ftit aroma mil-proteoliżi u l-ossidazzjoni tax-xaħam. Il-livell ta' umdità fuq bażi mingħajr xaħam tal-"Jambon de Vendée" huwa inqas minn 76 %. Il-kontenut totali taz-zokkor tal-prodott (lattożju, destrożju, sukrożju, glukożju) huwa inqas minn 1 %. Il-piż tal-koxxa perżut sħiħa, ladarba l-produzzjoni tkun lesta, huwa ta' bejn 4,5 kg u 7,5 kg. Il-"Jambon de Vendée" jiġi prodott u jinbiegħ bħala koxxa sħiħa, nofs koxxa jew kwart ta' koxxa, f'porzjonijiet, fetti fetti, f'kubi jew fi strixxi. Il-laħam nej jiġi esklussivament minn laħam frisk, mhux iffriżat, minn ħnieżer għal-laħam, li l-piż tal-karkassa kiesħa tagħhom ikun bejn 80 kg u 95 kg. L-intervall bejn it-tbiċċir, il-qtugħ u d-dissussar tal-perżut għandu jkun qasir kemm jista' jkun u mhux iktar minn sitt ijiem. Il-perżut frisk użat għall-produzzjoni tal-"Jambon de Vendée" huwa kkaratterizzat minn: piż frisk ta' bejn 8 kg u 12 kg, ħxuna tax-xaħam ta' inqas minn 25 mm, xaħam abjad u iebes u laħam roża, pH ta' bejn 5,5 u 6,2, temperatura fil-qalba ta' bejn 0 °C u + 5 °C. L-ingredjenti l-oħra fil-produzzjoni tal-"Jambon de Vendée" huma: melħ tal-baħar niexef fi granuli, spirtu tal-inbid b'saħħa alkoħolika bil-volum ta' 40° jew iktar, ħwawar u ħxejjex aromatiċi li jinkludu mill-inqas 60 % ta' kannella, bżar, sagħtar u weraq tar-rand, addittivi awtorizzati: zokkrijiet (destrożju, sukrożju, lattożju, glukożju), nitrat tal-potassju (E252), nitrat tas-sodju (E251), melħ tan-nitriti, nitrit tal-potassju, fermenti. L-istadji tal-produzzjoni tal-"Jambon de Vendée", mill-wasla tal-perżut frisk sa meta jintbagħat il-prodott finali, qabel jitqatta' fetti fetti u jiġi ppakkjat, isiru fiż-żona ġeografika. Il-"Jambon de Vendée" jista' jitqiegħed fis-suq bħala koxxa sħiħa, nofs koxxa jew kwart ta' koxxa jew inkella f'fetti ta' ħxunijiet differenti, imqatta' f'kubi jew fi strixxi. Jista' jiġi ppakkjat f'vakum jew f'atmosfera modifikata. It-temperatura fil-kamra fejn jitqatta' u/jew fil-kamra tal-ippakkjar għandha tkun ta' 12 °C jew inqas. Irrispettivament mill-indikazzjonijiet regolatorji li japplikaw għall-prodotti ppreparati tal-laħam, it-tikkettar tal-prodott għandu jinkludi dawn li ġejjin: l-isem tal-indikazzjoni ġeografika protetta: "Jambon de Vendée" id-dettalji ta' kuntatt tal-proċessatur. Iż-żona ġeografika tal-"Jambon de Vendée" hija reġjun kontinwu li jissodisfa ċerti kriterji dwar l-ambjent naturali, l-għarfien tal-produzzjoni, il-modi tal-produzzjoni u l-konsum u l-prestiġju tal-indikazzjoni ġeografika. Iż-żona ġeografika tal-indikazzjoni ġeografika protetta, "Jambon de Vendée", tinkludi: fid-dipartiment tal-Maine-et-Loire, il-cantons li ġejjin: Cholet (il-cantons numru 1 u 3, parti mill-canton numru 2), Montfaucon-Montigné. Iż-żona ġeografika tal-"Jambon de Vendée" tinsab fuq il-kosta Atlantika u hija soġġetta għal klima oċeanika. Fil-ħarifa u x-xitwa, it-temp ġeneralment ikun imxarrab u mhux kiesaħ wisq, b'medja ta' 40 jum biss ta' friża kull sena u b'xita frekwenti iżda ħafifa. Il-ħamrija fiż-żona ġeografika saret mill-blat iebes u aċiduż tal-Massif Armorikan u hija l-oriġini tal-pajsaġġ agrarju "bocager", ikkaratterizzat mill-għoljiet, sisien tal-ħaxix ma' kullimkien, agrikoltura orjentata iktar lejn it-trobbija tal-bhejjem fl-għamliet kollha tagħha u għadd kbir ta' azjendi żgħar iżolati li jistgħu biss jissopravvivu f'semisussitenza. Iż-żona ġeografika tal-"Jambon de Vendée" hija distinta miż-żona tal-madwar minħabba l-għadd u d-diversità tan-negozji tat-tmelliħ tal-laħam li hemm fiż-żona, partikolarment fil-kampanja, f'komunità tal-biedja tradizzjonali fejn għad hemm għarfien agrikolu tradizzjonali. It-trobbija tal-ħnieżer hija stabbilita sew hawnhekk u bil-bwar salmastri li jinsabu fir-reġjun, it-tmelliħ u l-perżut ilhom importanti għad-dieta tan-nies tal-Vendée. Għarfien speċifiku Id-dissussar — prattika li mhijiex komuni għall-perżut nej — huwa l-ewwel pass speċifiku fil-produzzjoni tal-"Jambon de Vendée" li għalih jinħtieġ għarfien speċjali. Għall-produzzjoin tal-"Jambon de Vendée", id-dissussar jista' jsir bl-idejn, skont metodu msejjaħ "de l'os coulé" fejn l-għadma tal-wirk titneħħa mingħajr ma' tinfetaħ il-koxxa perżut. Wara li jitneħħa ż-żejjed, jingħorok il-melħ niexef bl-idejn. F'dan l-istadju, jingħorku l-ispirtu u t-taħlita ta' ħwawar u ħxejjex aromatiċi. Imbagħad il-koxxa perżut tiġi mgeżwra minnufih f'biċċa sabiex l-alkoħol u l-ħwawar jibqgħu f'kuntatt mal-laħam tul il-proċess kollu tal-maturazzjoni. Il-maturazzjoni tal-"Jambon de Vendée" hija daqstant ieħor speċifika billi l-perżuta titħalla toqtor u mbagħad tiġi ppressata b'mod mekkaniku bejn żewġ pjanċi. Dawn iż-żewġ stadji b'kollox jieħdu mhux inqas minn 28 jum. Imbagħad il-perżuta titħalla tinxef għal mill-inqas ħamest ijiem. Iż-żmien tat-tnixxif huwa qasir billi l-proċess sħiħ tal-produzzjoni huwa limitat għal mhux iktar minn 80 jum b'kollox. Il-perżuta ma tiġix affumikata. Minkejja l-fatt li l-prodott iddaħħal fil-Code des Usages de la Charcuterie [il-Kodiċi Franċiż tal-Prattika għal-Laħmijiet Ippreparati] fi tmiem it-tmeninijiet, dan l-għarfien baqa' limitat għad-dipariment tal-Vendée u l-ibliet fil-viċin ta' Nantes u Cholet. Iż-żona ġeografika tinkludi l-operaturi kollha magħrufa li jipproduċu l-"Jambon de Vendée" fuq bażi permanenti skont ir-regoli tal-produzzjoni stabbiliti. Il-"Jambon de Vendée" huwa distint minn prieżet oħra mnixxfin minħabba l-forma parallelepipeda tiegħu, bit-trufijiet ovojdi, u minħabba l-kulur kannella uniformi kkawżat mill-ħwawar. Il-fetti għandhom kulur aħmar ċar, bi strixxi skuri fit-tarf ta' barra kkawżati mill-ħwawar li jingħorku fih. F'termini organolettiċi, il-"Jambon de Vendée" għandu riħa tal-frott minħabba l-preżenza tal-ispirtu u għandu kumplessità aromatika kkawżata mit-taħlita tal-ħwawar li jingħorku fih. Fil-ħalq, huwa distint mit-tessut artab u teneru tiegħu. Meta mqabbel mal-maġġoranza tal-prieżet nejjin, it-togħma tiegħu għandha ferm inqas aċċenti tal-aromi tal-proteoliżi u l-ossidazzjoni tax-xaħam. B'differenza mill-biċċa l-kbira tal-prieżet nejjin imnixxfa għal perjodu qasir, il-"Jambon de Vendée" ma jiġix affumikat. It-togħma mielħa tiegħu mhijiex qawwija ħafna. Minħabba t-tessut artab tiegħu, il-"Jambon de Vendée" ma jistax jitqatta' f'fetti rqaq faċilment u allura, tradizzjonalment, kien jittiekel l-iktar f'fetti ħoxnin iggriljati. Illum, hekk għadu jittiekel normalment fil-biċċa l-kbira taż-żona ġeografika, minkejja l-progress li sar fit-tqegħid fis-suq tal-fetti rqaq. Il-"Jambon de Vendée" huwa marbut maż-żona ġeografika permezz tal-karatteristiċi speċifiċi tal-prodott marbuta mal-għarfien tas-salaisonniers fiż-żona ġeografika u reputazzjoni solida. Il-karatteristiċi speċifiċi huma marbuta mal-għarfien li ntiret dwar proċess tal-produzzjoni adattat għall-kundizzjonijiet lokali. L-għarfien li għandhom is-salaisonniers żviluppa fil-kuntest tal-limiti inerenti taż-żona ġeografika li kellhom impatt essenzjali fuq kif il-perżut jiġi prodott, ikkaratterizzat minn ċiklu tal-produzzjoni rapidu sabiex jiġu evitati l-problemi tat-tnixxif u l-preservazzjoni. Ix-xtiewi mhux ħorox u l-frekwenza tax-xita fissret li l-operaturi kellhom jiżviluppaw strateġiji alternattivi għall-preservazzjoni. Billi l-għadma tista' potenzjalment tinfetta l-perżuta minħabba l-mikoorganiżmi, il-bdiewa li jrabbu l-bhejjem fiż-żona ġeografika kienu jiddissussawha u, b'mod ġenerali, jogħrku l-perżuta b'taħlita ta' ħwawar u spirtu. Għall-istess skop, il-perżuta kienet tiġi dissussata sabiex il-melħ ikun jista' jippenetra sal-qalba tagħha. Il-bżonn li l-perżuta tiġi prodotta malajr wassal ukoll biex il-produtturi jiżviluppaw il-prattika li jippressawha bejn żewġ pjanċi tal-injam sabiex il-meraq joħroġ iktar malajr u b'hekk iqassru l-perjodu tat-tnixxif. Illum, il-"Jambon de Vendée" għadu teneru, artab u b'kulur aħmar ċar minħabba li jitnixxef malajr, wirt tal-metodu tradizzjonali tal-produzzjoni tiegħu. It-togħma karatteristika tiegħu li ssir billi jingħorku fih l-ispirtu u l-ħwawar, tiddistingwih ġenwinament mill-prieżet nejjin l-oħra. It-togħma tal-"Jambon de Vendée" għandha mluħa sottili li tinkiseb billi jinżied il-melħ bir-reqqa bl-idejn u fl-ammonti xierqa. Id-domanda tal-konsumaturi bdiet tiżdied mis-sittinijiet u s-sebgħinijiet. Din id-domanda kienet ħerqana għat-tradizzjoni iżda kienet iktar eżiġenti u wasslet għal żieda konsiderevoli fl-għadd ta' negozji artiġġjanali speċjalizzati fil-prodotti agroalimentari u, partikolarment, dawk li jiffukaw fuq il-laħam ippreparat, u għenet biex tiddefinixxi l-karatteristiċi tal-prodott tal-lum, partikolarment id-delikatezza aromatika tiegħu u l-kontenut baxx tal-melħ tiegħu. L-isem "Jambon de Vendée" deher l-ewwel f'nofs is-sebgħinijiet bħala isem għall-prodott, u fid-deċennji ta' wara kompla jikseb il-popolarità. Qabel il-"Jambon de Vendée" kien prodott tar-razzett maħsub għall-konsum mill-familja jew għall-bejgħ fis-suq lokali. Din hija r-raġuni għala l-ewwel referenzi bil-miktub għall-"Jambon de Vendée" jmorru lura biss għat-tieni nofs tas-seklu dsatax. Ħafna testi minn dak iż-żmien jirreferu għall-perżut nej mill-Vendée, immellaħ bil-melħ tal-baħar, imħawwar bil-ħwawar u l-ispirtu, u mnixxef għal perjodu qasir. L-ewwel kompetizzjoni għall-"Jambon de Vendée" veru, li saret f'Pouzauges fl-1989, ingħatat attenzjoni kbira mill-midja. Minn dak iż-żmien 'l hawn, ir-reputazzjoni tal-"Jambon de Vendée" malajr estendiet lil hinn mill-fruntieri reġjonali u saret punt ta' referenza nazzjonali. L-istudji tal-bord AC Nielsen panel fl-2003 poġġewh fit-tielet post fost il-prieżet niexfa li jinsabu għall-bejgħ liberament fi Franza f'termini ta' kwantità u valur. Idrofluworokarburi tfisser sustanzi elenkati fit-taqsima 1 tal-Anness I tar-Regolament, jew taħlitiet li fihom kwalunkwe waħda minn dawn is-sustanzi: Kull tqegħid fis-suq ta' dawn is-sustanzi, ħlief għall-użi elenkati fil-punti (a) sa (e) tal-Artikolu 15(2) tar-Regolament, jeħtieġ li jitqies fis-sistema ta' kwota stabbilita fl-Artikoli 15 u 16 tar-Regolament. Barra minn hekk, it-tqegħid fis-suq tal-idrofluworokarburi minn kull impriża huwa suġġett għal limiti kwantitattivi. Il-Kummissjoni talloka kwoti għall-impriżi elenkati fil-punti 1 a) u b) ta' dan l-Avviż. L-allokazzjoni tal-kwoti hija ddeterminata: skont l-Artikolu 16(1), (4) u (5) kif ukoll l-Annessi V u VI tar-Regolament għall-produtturi u għall-importaturi msemmija fil-punt 1 a) ta' dan l-Avviż; skont l-Artikolu 16(2) u (5) kif ukoll l-Annessi V u VI tar-Regolament għall-impriżi msemmija fil-punt 1 b) ta' dan l-Avviż. Kull impriża ta' dan it-tip li fl-2015 għandha l-ħsieb li tqiegħed l-idrofluworokarburi fis-suq tal-Unjoni trid issegwi l-proċedura deskritta fil-punti 6 sa 11 ta' dan l-Avviż. Fid-dawl tal-kalkolu tal-valuri ta' referenza li jeħtieġ l-esklużjoni tal-kwantitajiet ta' idrofluworokarburi għall-użi msemmija fl-Artikolu 15(2) tar-Regolament, fuq il-bażi tad-dejta disponibbli, l-impriża hija mistiedna tinfurma lill-Kummissjoni Ewropea dwar l-idrofluworokarburi mqiegħda fis-suq mill-2009 sal-2012 għall-użi elenkati fil-punti (a) sa (e) tal-Artikolu 15(2) għal kull kategorija ta' użu u sustanza u għal kull sena mill-2009 sal-2012. Jekk l-impriża jkollha l-ħsieb li tqiegħed kwantitajiet addizzjonali ta' idrofluworokarburi fis-suq skont l-Artikolu 16(4) tar-Regolament, l-impriża trid timla u tippreżenta "id-dikjarazzjoni dwar kwoti meħtieġa għall-2015" disponibbli fuq il-websajt tal-Kummissjoni Ewropea (http://ec.europa.eu/clima/policies/f-gas/reporting/index_en.htm). Il-formola mimlija kif xieraq għandha tintbagħat lil [CLIMA-HFC-REGISTRY@ec.europa.eu]. L-impriżi huma mħeġġa jippreżentaw "il-formoli ta' reġistrazzjoni" tagħhom, l-informazzjoni dwar it-tqegħid fis-suq għal "użi li huma eżentati" u "d-dikjarazzjoni" flimkien u kemm jista' jkun malajr biex ikun hemm ċans li jsiru l-korrezzjonijiet potenzjali u sottomissjonijiet mill-ġdid qabel l-iskadenza. Il-preżentazzjoni tal-"formoli ta' reġistrazzjoni" jew ta' "dikjarazzjoni dwar kwoti meħtieġa għall-2015" weħidha ma tagħti l-ebda dritt ta' tqegħid fis-suq tal-idrofluworokarburi mill-2015 'l quddiem. Kull impriża li fl-2015 tixtieq tqiegħed l-idrofluworokarburi fis-suq tal-Unjoni trid issegwi l-proċedura deskritta fil-punti 13 sa 17 ta' dan l-Avviż. Barra minn hekk, l-impriża trid timla "d-dikjarazzjoni dwar il-ħsieb li jitqiegħdu l-idrofluworokarburi fis-suq" disponibbli fuq il-websajt tal-Kummissjoni Ewropea (http://ec.europa.eu/clima/policies/f-gas/reporting/index_en.htm) u tintbagħat lil [CLIMA-HFC-REGISTRY@ec.europa.eu]. L-impriżi huma mħeġġa jippreżentaw il-formoli ta' reġistrazzjoni u "d-dikjarazzjoni dwar il-ħsieb li jqiegħdu l-idrofluworokarburi fis-suq" flimkien u kemm jista' jkun malajr biex ikun hemm ċans li jsiru l-korrezzjonijiet potenzjali u s-sottomissjonijiet mill-ġdid qabel l-iskadenza. Il-preżentazzjoni tal-"formoli ta' reġistrazzjoni" jew ta' "dikjarazzjoni dwar il-ħsieb li jitqiegħdu l-idrofluworokarburi fis-suq" weħidha ma tagħti l-ebda dritt għat-tqegħid tal-idrofluworokarburi fis-suq fl-2015. F'paġna 63,